# সার্স-কোভি-২ ভাইরাসের প্রকারণসমূহ
সংক্ষিপ্ত ইউআরএল

সার্স-কোভি-২-এর মতো ভাইরাসসমূহের বিবর্তনের সময় সংঘটিত ধনাত্মক, ঋণাত্মক ও নিরপেক্ষ পরিব্যক্তিসমূহ
করোনাভাইরাস রোগ ২০১৯ (সংক্ষেপে কোভিড-১৯) রোগ সৃষ্টির জন্য দায়ী গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস ২ (ইংরেজিতে সিভিয়ার অ্যাকিউট রেসপিরেটরি সিনড্রোম করোনাভাইরাস ২) বা সংক্ষেপে সার্স-কোভি-২ ভাইরাসটির বহুসংখ্যক প্রকারণ রয়েছে। এদের মধ্যে কিছু কিছু প্রকারণকে অধিক দ্রুত ছড়িয়ে পড়ার ক্ষমতা, অধিকতর গুরুতর রোগ সৃষ্টির ক্ষমতা এবং টিকার কার্যকারিতা হ্রাস করার ক্ষমতা, ইত্যাদি কারণে বিশেষভাবে গুরুত্বপূর্ণ বলে মনে করা হয়। এই নিবন্ধে এই **উল্লেখযোগ্য সার্স-কোভি-২ প্রকারণসমূহ** এবং এগুলিতে দৃষ্ট উল্লেখযোগ্য ত্রুটিপূর্ণ-অভিমুখ পরিব্যক্তিগুলি (মিসসেন্স মিউটেশন) নিয়ে আলোচনা করা হয়েছে ।

জিআইএসএইড এস গোষ্ঠী / প্যাংগো / নেক্সস্ট্রেইন ১৯বি গোষ্ঠীর (ক্লেড) অন্তর্ভুক্ত *ডব্লিউআই০৪/২০১৯* (*WIV04/2019*) অনুক্রমটিকে মানবজাতিকে সংক্রমণকারী প্রথম বা আদি করোনাভাইরাসটির ("শূন্য অনুক্রম") সবচেয়ে কাছাকাছি রূপ হিসেবে গণ্য করা হয় এবং এটিকে বিশ্বব্যাপী নির্দেশক অনুক্রম (রেফারেন্স সিকোয়েন্স) হিসেবে ব্যবহার করা হয়।

## সামগ্রিক দৃশ্য

সার্স-কোভি-২-এর বহুসংখ্যক বংশ (বা বংশধর) আছে। নিচের সারণীটিতে ভাইরাসটির যেসব প্রকারণকে বর্তমানে উচ্চ ঝুঁকিপূর্ণ বা সম্ভাব্য উচ্চ ঝুঁকিপূর্ণ হিসেবে গণ্য করা হয় কিংবা অতীতে এরূপ করা হয়েছিল, সেগুলির উপরে তথ্য ও ঝুঁকির মাত্রা উপস্থাপন করা হয়েছে। পরিসীমাগুলিতে বিশ্বস্ততার স্তর ৯৫% ধরে নেওয়া হয়েছে, ব্যতিক্রম হলে তা উল্লেখ করা হয়েছে।

| প্রথম শনাক্তকরণ | প্যাংগো বংশ | নেক্সটস্ট্রেইন গোষ্ঠী(ক্লেড) | পিএইচই প্রকারণ | অন্যান্য নাম | উল্লেখযোগ্য পরিব্যক্তি | রোগীভিত্তিক পরিবর্তনের সাক্ষ্যপ্রমাণ | বিস্তার |
| --- | --- | --- | --- | --- | --- | --- | --- |
| ভৌগোলিক অবস্থান | তারিখ | পরিবহনীয়তা | সংক্রমণ প্রাবল্য | প্রত্যুৎপাদকত্ব |
|  যুক্তরাজ্য | ফেব্রু ২০২০ | বি.১.১.৭ | ২০আই/৫০১ওয়াই.ভি১ (20I/501Y.V1) | ভিওসি-২০ডিইসি-০১ (VOC-20DEC-01) | — | এন৫০১ওয়াই (N501Y), ৬৯-৭০ডেল (69–70del), পি৬৮১এইচ (P681H) | ≈৭৪% অধিক | ≈৬৪% (৩২–১০৪%) অধিক মারণঘাতী | অপরিবর্তিত | বৈশ্বিক |
|  নাইজেরিয়া | মার্চ ২০২০ | বি.১.১.২০৭ | — | — | — | পি৬৮১এইচ | পরিবর্তনের সাক্ষ্যপ্রমাণ নেই | পরিবর্তনের সাক্ষ্যপ্রমাণ নেই | — | আন্তর্জাতিক |
|  মার্কিন যুক্তরাষ্ট্র | জুন ২০২০ | বি.১.৪২৯, বি.১.৪২৭ | ২০সি/এস:৪৫২আর (20C/S:452R) | — | সিএল.২০সি (CAL.20C) | আই৪২০৫ভি (I4205V), ডি১১১৮৩ওয়াই (D1183Y), এস১৩আই (S13I), ডব্লিউ১৫২সি (W152C), এল৪৫২আর (L452R) | ≈২০% (১৮.৬%-২৪.২%) অধিক | *গবেষণাধীন* | নিষ্ক্রিয়করণে মধ্যম-থেকে-গুরুতর হ্রাস | আন্তর্জাতিক |
|  ডেনমার্ক | সেপ্টে ২০২০ | অনিবন্ধিত | গুচ্ছ ৫ (Cluster 5, ΔFVI-spike) | ওয়াই৪৫৩এফ (Y453F), ৬৯-৭০ডেলটাএইচভি (69–70deltaHV) | — | — | নিষ্ক্রিয়কারী প্রতিরক্ষিকাসমূহের (অ্যান্টিবডি) বিরুদ্ধে সংবেদনশীলতার সীমিত হ্রাস | সম্ভবত বিলুপ্ত |
|  দক্ষিণ আফ্রিকা | অক্টো ২০২০/ | বি.১.৩৫১ | ২০এইচ/৫০১ওয়াই.ভি২ (20H/501Y.V2) | ভিওসি-২০ডিইসি-০২ (VOC-20DEC-02) | ৫০১ওয়াই.ভি২ (501Y.V2) | এন৫০১ওয়াই (N501Y), কে৪১৭এন (K417N), ই৪৮৪কে (E484K) | ≈৫০% (২০–১১৩%) অধিক | পরিবর্তনের সাক্ষ্যপ্রমাণ নেই | প্রতিরক্ষিকা (অ্যান্টিবডি) দ্বারা নিষ্ক্রিয়করণে তাৎপর্যপূর্ণ হ্রাস | বৈশ্বিক |
|  জাপান  ব্রাজিল | ডিসে ২০২০ | পি.১ | ২০জে/৫০১ওয়াই.ভি৩ (20J/501Y.V3) | ভিওসি-২১জেএএন-০২ (VOC-21JAN-02) | বি.১.১.২৮.১ | এন৫০১ওয়াই (N501Y), ই৪৮৪কে (E484K), কে৪১৭টি (K417T) | ≈১৫২% (১২৭–১৭৮%) অধিক | ≈৪৫% (50% CrI, ১০–৮০%) অধিক মারণঘাতী | কার্যকরী নিষ্ক্রিয়করণে সামগ্রিক হ্রাস | বৈশ্বিক |
|  যুক্তরাজ্য  নাইজেরিয়া | ডিসে ২০২০ | বি.১.৫২৫ | ২০সি (20C) | ভিইউআই-এফইবি-০৩ (VUI-21FEB-03) | — | ই৪৮৪কে (E484K), এফ৮৮৮এল (F888L) | *গবেষণাধীন* | *গবেষণাধীন* | নিষ্ক্রিয়করণের সম্ভাব্য হ্রাসwbr/> | বৈশ্বিক |

## টীকা

## তথ্যসূত্র